雖然1984年馮啟莊做咗校長之後，向廣州市政府提出將廿九中改返名做西關培英中學，但由於學校之前有好多歷史遺留問題未解決而一直冇改到。1996年8月新校友會成立之後，雖然學校越嚟越大聲嗌將學校改返「西關培英中學」嘅名，但一直都冇聲氣，直到1998年5月再次提出申請改名時，廣州市政府、僑務辦公室同教育委員會相關人員到嗰間學校進行走訪活動同調查，最後喺1998年10月30號正式批准改返之前嗌過嘅「西關培英中學」。